open-index/open-wikipedia-markdown huggingface dataset:
Jean Testu de Mauroy

**Jean Testy de Mauroy** (1626 Pariisi – huhtikuu 1706 Pariisi) oli ranskalainen kirkonmies ja kirjailija sekä Ranskan akatemian jäsen. 

Testu de Mauroy oli Ranskan kuninkaan Ludvig XIV veljen, Orléansin herttua Philippen I:n eli Monsieur'n tyttärien kotiopettaja. Hänet tunnetaan myös teoksesta *Doctrine de la raison, ou l'Honnesteté des mœurs selon les maximes de Sénèque, réduite en entretiens*, joka ilmestyi vuonna 1666. 

Hän oli myös Fontaine-Jeanin (1676) ja Saint-Chéron de Chartresin (1680) luostareitten yli-apotti.

Orléansin herttua suositteli häntä Ranskan akatemian äänestykseen, ja hänestä tuli akatemian jäsen. Hän tuli aiemmin akatemian puheenjohtajana toimineen Jean-Jacques de Mesmes'n tilalle 6. helmikuuta 1689. Hänet vastaanotti 8. maaliskuuta samana vuonna akatemian jäseneksi Jean Barbier d'Aucour. Hän itse taas otti Akatemian jäsenenä vastaan Philippe Goibaud-Dubois'n.

## Aiheesta muualla
*Ranskan akatemian elämäkertatiedot
Snooker-kausi 2005–2006

Snookerin ammattilaiskausi **2005–2006**




## Seuraavat kaudet

* Kausi 2010–2011
* Kausi 2009–2010
* Kausi 2008–2009
* Kausi 2007–2008
* Kausi 2006–2007

## Ranking ''top 16''




## Aiheesta muualla
* World Snooker
John Todd Zimmer

**John Todd Zimmer** (28. helmikuuta 1889 Bridgeport, Ohio – 6. tammikuuta 1957 White Plains, New York) oli yhdysvaltalainen lintutieteilijä.

Zimmer valmistui Nebraskan Lincolnin yliopistosta 1910 ja tutki sekä hyönteisiä että lintuja. Vuodesta 1913 alkaen hän työskenteli maatalouden asiantuntijana Filippiineillä ja myöhemmin Uudessaguineassa, jona aikana hän keräsi tärkeän lintukokoelman. Palattuaan Yhdysvaltoihin hän liittyi Chicagon Field Museum of Natural Historyn henkilökuntaan ja toimitti teoksen *Catalog of the Ayer Ornithological Library* (Chicago 1926). Hän osallistui tutkimusmatkoille Afrikkaan ja Peruun.

1930 Frank Chapman palkkasi hänet apulaisintendentiksi New Yorkin American Museum of Natural Historyn lintuosastolle. Täällä hän työskenteli loppuelämänsä. Hän teki systemaattisia korjauksia Perun linnuston taksonomiaan ja niiden sukulaisuudesta Etelä-Amerikan muiden osien linnustoon. Viimeisinä vuosinaan hän yhdisti tutkimuksensa tulokset Uuden maailman sieppojen tutkimiseen, valmistaen kappaleen tyrannit *Tyrannidae* James Lee Petersin teokseen *Check-list of Birds of the World*.

Zimmer oli American Ornithologists' Unionin jäsen ja sen lehden *The Auk* toimittaja 1942–1948.

Zimmer nimesi useita lintulajeja ja alalajeja, muun muassa venezuelantinamin (*Crypturellus ptaritepui*). Hänen kunniakseen on nimetty vihernapsijoiden suku (*Zimmerius*), kivikkotapakulo (*Scytalopus zimmeri*) ja ruusuvatsaorneero (*Synallaxis zimmeri*).

Heinäkuussa 1917 Zimmer avioitui Margaret Thompsonin (k. 1945) kanssa. Heille syntyi 2 lasta, Lawrence Thompson Zimmer ja Ida Elizabeth Zimmer Sprague.

## Lähteet
Jean Barbier d’Aucour

**Jean Barbier d'Aucour** (1. syyskuuta 1641 Langres Ranska – 13. syyskuuta 1694) oli ranskalainen juristi ja Pariisin parlamentin asianajaja. Hän oli myös Ranskan akatemian jäsen. 

Hän toimi erityisesti kirjallisuuskriitikkona, ja hänet tunnetaan teoksestaan *Sentiments de Cléanthe*, joka ilmestyi Pariisissa vuonna 1671. Teoksessaan hän hyväntahtoisen kriittisesti käsittelee isä Dominique Bouhours'n teosta *Les Entretiens d'Ariste et d'Eugène. Dialogues*, joka myös ilmestyi vuonna 1671.

Henkisesti hän oli vankkumaton jansenisti, ja hän kirjoitti useita pamfletteja jesuiittoja vastaan. Hän vastusti lujasti myös kirjailija Jean Racinea. Lisäksi hän toimi Jean-Baptiste Colbert'n pojan kotiopettajana ja kasvattajana.

Hänet valittiin Ranskan akatemiaan vuonna 1683, ja hänet vastaanotti akatemian jäseneksi Jean Testu de Mauroy‎. Akatemiassa hän toimi arvostettuna Ranskan akatemian sanakirjan toimituksen jäsenenä.

## Lähteet

*Ranskan akatemian elämäkertatiedosto
Jacob Bronowski

**Jacob Bronowski** (18. tammikuuta 1908 – 22. elokuuta 1974) oli brittiläinen matemaatikko ja kulttuurintutkija, joka parhaiten muistetaan  BBC:n suurisuuntaisen televisiodokumenttisarjan *[[Ihmisen vaiheet]]* (The Ascent of Man, 1973) käsikirjoittajana ja juontajana. Cambridgen yliopistossa vaikuttanut Bronowski erikoistui matematiikassa  geometriaan.

## Elämänvaiheet
Jacob Bronowski syntyi puolanjuutalaiseen perheeseen Łódźissa silloisen Venäjän keisarikunnan alamaiseksi. Perhe muutti Saksaan ensimmäisen maailmansodan aikana ja edelleen Englantiin vuonna   1920.

Jacob Bronowski meni naimisiin Rita Coblentzin kanssa 1941. He saivat neljä tytärtä.

## Muuta
Hän harrasti shakkia ja hänen nimeään kantaa brittiläinen shakkipalkinto.

## Kirjat
### Suomeksi

* 

### Englanniksi
* *The Poet's Defence* (1939)
* *William Blake: A Man Without a Mask* (1943)
* *The Common Sense of Science* (1951)
* *The Face of Violence* (1954)
* *Science and Human Values* (1956)
* *The Western Intellectual Tradition, From Leonardo to Hegel* (1960) – with Bruce Mazlish
* *Biography of an Atom* (1963) – with Millicent Selsam
* *Insight* (1964)
* *The Identity of Man* (1965)
* *Nature and Knowledge: The Philosophy of Contemporary Science* (1969)
* *William Blake and the Age of Revolution* (1972)
* *A Sense of the Future* (1977)
* *Magic Science & Civilization* (1978)
* *The Origins of Knowledge and Imagination* (1978)
* *The Visionary Eye: Essays in the Arts, Literature and Science* (1979) – edited by Piero Ariotti and Rita Bronowski

## Aiheesta muualla
* Jacob Bronowski -arkisto
Negrosinhaavakyyhky

**Negrosinhaavakyyhky** (*Gallicolumba keayi*) on äärimmäisen uhanalainen kyyhkylaji. Haava-sana sen nimessä tulee verenpunaisesta läikästä sen muuten valkeassa rinnassa. Negrosinhaavakyyhky on endeeminen laji Filippiineillä, ja sen jäljellä oleva kanta on pirstaloitunut kahdelle saarelle: Panay ja Negros. Negrosilla se oli yleinen 1800-luvulla, mutta harvinaistui jo 1930-luvulle mennessä.

Negrosinhaavakyyhky on noin 30&nbsp;cm pitkä, lyhytpyrstöinen maassa ruokaileva kyyhky. Sen rinta ja kurkku ovat valkeat punaista läikkää lukuun ottamatta. Pää ja hartiat ovat loistavan vihreät, yläpuoli muuten kastanjanruskea.

## Lähteet
Lynch

**Lynch** on sukunimi. Nimen tunnettuja kantajia ovat:

* Becky Lynch, oik. *Rebecca Quin* (s. 1987), irlantilainen showpainija
* Benny Lynch (1913–1946), skotlantilainen nyrkkeilijä
* Claire Lynch (s. 1954), yhdysvaltalainen bluegrasslaulaja
* David Lynch (1946–2025), yhdysvaltalainen elokuvaohjaaja
* Doug Lynch (s. 1983), kanadalainen jääkiekkoilija
* Drew Lynch (s. 1991), yhdysvaltalainen stand up -koomikko
* Edmund C. Lynch (1885–1938), yhdysvaltalainen liikemies, toinen rahoitusalan yritys Merrill Lynchin perustajista
* Eliza Lynch (1835–1886), irlantilaissyntyinen Paraguayn diktaattori Francisco Solano Lópezin rakastajatar
* Elizabeth McColgan-Nuttall, o.s. Lynch (s. 1964), skotlantilainen kestävyysjuoksija
* Enrique Lynch Arribálzaga (1856–1935), argentiinalainen eläin- ja lintutieteilijä
* Evanna Lynch (s. 1991), irlantilainen näyttelijä
* George Lynch (s. 1954), yhdysvaltalainen heavy metal -kitaristi
* Jack Lynch (1917–1999), irlantilainen poliitikko
* Jane Lynch (s. 1960), yhdysvaltalainen näyttelijä
* Jessica Lynch (s. 1983), yhdysvaltalainen Irakin sodassa 2003 sotavangiksi joutunut sotilas 
* John Lynch (s. 1952), yhdysvaltalainen demokraattipoliitikko
* John Carroll Lynch (s. 1963), yhdysvaltalainen näyttelijä
* Kelly Lynch (s. 1959), yhdysvaltalainen näyttelijä
* Kenny Lynch (1938–2019), brittiläinen laulaja, lauluntekijä, viihdyttäjä ja näyttelijä
* Kerry Lynch (s. 1957), yhdysvaltalainen yhdistetyn hiihtäjä
* Lashana Lynch (s. 1987), brittiläinen näyttelijä
* Laura Lynch (1958–2023), yhdysvaltalainen countrymuusikko
* Liam Lynch (1893–1923), irlantilainen sotilas, IRA:n komentaja
* Liam Lynch (s. 1970), yhdysvaltalainen muusikko
* Loretta Lynch (s. 1959), Yhdysvaltain oikeusministeri
* Marshawn Lynch (s. 1986), yhdysvaltalainen amerikkalaisen jalkapallon pelaaja
* Patricio Lynch (1825–1886), chileläinen amiraali
* Patrick J. Lynch (s. 1953), yhdysvaltalainen kirjailija, taiteilija, valokuvaaja ja tiedekirjojen kuvittaja
* Richard Lynch (1940–2012), yhdysvaltalainen näyttelijä
* Ross Lynch (s. 1995), yhdysvaltalainen laulaja, tanssija ja näyttelijä
* Scott Lynch (s. 1978), yhdysvaltalainen kirjailija
* Shane Lynch (s. 1976), irlantilainen popmuusikko
* Stan Lynch (s. 1955), yhdysvaltalainen rumpali, lyyrikko ja musiikkituottaja
* Valeria Lynch (s. 1952), argentiinalainen laulaja.

## Nimen muita merkityksiä
* Lynch. on japanilainen metalliyhtye
* Almirante Lynch, Chilen laivaston aluksia
* Lynchin oireyhtymä, perinnöllinen ei-polypoottinen paksusuolisyöpä (HNPCC) 
* Merrill Lynch, yhdysvaltalainen rahoitusalan yritys
Tawitawinhaavakyyhky

**Tawitawinhaavakyyhky** (*Gallicolumba menagei*) on äärimmäisen uhanalainen kyyhky. Haava-sana sen nimessä tulee verenpunaisesta läikästä sen muuten valkeassa rinnassa. Tawitawinhaavakyyhky on endeeminen laji Filippiineillä, missä sitä tavataan Sulun saaristossa. Laji on äärimmäisen uhanalainen, eikä sen jäljellä olevan kannan kokoa tiedetä. Tawitawin saaren vähäisiä jäljellä olevia metsiä uhkaa muuttaminen öljypalmuviljelmiksi.

Tawitawinhaavakyyhky on noin 30&nbsp;cm pitkä, lyhytpyrstöinen maassa ruokaileva kyyhky. Sen rinta ja kurkku ovat valkeat keskellä rintaa olevaa oranssia läikkää lukuun ottamatta. Otsa on tummanharmaa, pää ja hartiat muuten loistavan vihreät ja yläpuoli muuten kastanjanruskea.

## Lähteet
Itä-Yhdysvaltain Grand Prix 1982

**Itä-Yhdysvaltain Grand Prix 1982** oli Formula 1 -sarjan osakilpailu, joka ajettiin 6. kesäkuuta 1982 Detroitin katuradalla Yhdysvalloissa. Kilpailun voitti McLarenilla ajanut John Watson, jolle voitto oli kauden toinen.

Kilpailu keskeytettiin kuuden kierroksen jälkeen kolarien takia. Uusintalähdössä ajettiin 56 kierrosta ja lopputuloksissa lähdöt laskettiin yhteen.

## Tulokset

## Lähteet
Snookerin ranking-pisteet

**Snookerin ranking-pisteitä** kerätään Snookerin ammattilaiskiertueella, jossa pelataan ranking-turnauksia. Kunkin ammattilaispelaajan pisteet lasketaan kumulatiivisesti aina kahden peräkkäisen kauden ajalta.

Pelaaja saa turnauksesta pisteitä sen mukaan, mihin vaiheeseen asti hän on turnauksessa edennyt. Vaiheita ovat *finaali* (2 parasta), *semifinaali* (4 parasta), *neljännesfinaali* tai *puolivälierä* (8 parasta), 16 parasta, 32 parasta sekä näitä vaiheita edeltävät karsintakierrokset. Varsinainen pääturnaus alkaa yleensä vaiheesta 32 parasta.

Joistakin turnauksista saa enemmän pisteitä kuin toisista. Esimerkiksi kauden huipennuksesta maailmanmestaruusturnauksesta saa enemmän pisteitä kuin muista turnauksista. Toiseksi arvokkain, ja toiseksi arvostetuin, turnaus on UK Championship -turnaus, joka on syyskauden päätösturnaus.

## Listat

Ranking-pisteet kiinnitettiin vuoteen 2010 saakka kauden osalta kauden päättävien MM-kisojen jälkeen. Pisteet lisättiin edellisen kauden pisteisiin, ja näin saatiin aikaan virallinen ranking-lista koko seuraavalle kaudelle. Listan 16 parasta palaajaa sijoitettiin (lähes) jokaiseen turnaukseen suoraan 32 parhaan pelaajan kaavioon, eikä heidän tarvinnut pelata karsintakierroksilla.

Vuonna 2010 alkaneella kaudella 2010–2011 otettiin käyttöön samanlainen lista kuin esimerkiksi tenniksessä. Listaa päivitetään kauden aikana kolmesti, ja siihen otetaan mukaan kahden vuoden aikana saadut pisteet. Nykyään siis ei sijoitus 16 parhaan joukossa kauden alkaessa takaa pääsyä turnausten päätapahtumaan koko kaudeksi, vaan listasijoitus muuttuu turnausmenestyksen mukaisesti.

## Turnaukset





### Aikaisempina vuosina järjestettyjä ranking-turnauksia
* *Asian Classic*
* *British Open*
* *China International*
* *European Open*, *German Open*, *Irish Masters*
* *Lada Classic*
* *Malta Cup*
* *Morthern Ireland Trophy*
* *Scottish Masters*

## Lähteet
Nippon Professional Baseball

tai **NPB** on Japanin ylin baseball-sarja. Japanissa sitä kutsutaan usein nimellä **Puro Yakyū** (), mikä tarkoittaa *ammattilaisbaseballia*. Japanin ulkopuolella sarjaan viitataan usein kutsumalla sitä japanin baseballiksi. Sarjan juuret juontavat aina Suur-Japanin Tokion baseball clubin () perustamiseen vuonna 1934 ja alkuperäiseen Japanin baseball liigaan. NPB muodostettiin, kun alkuperäistä liigaa uudelleenjärjestettiin vuonna 1950.

NPB:n riveistä on siirtynyt useita baseball-pelaajia Major League Baseballiin, Pohjois-Amerikkaan. Näitä pelaajia ovat muun muassa Hideo Nomo, Kazuhiro Sasaki, Ichirō Suzuki, Tadahito Iguchi, Kenji Jōjima, Hideki Matsui, Sō Taguchi, Hideki Irabu, Yu Darvish ja Daisuke Matsuzaka

Kun Boston Red Sox osti Daisuke Matsuzakan vuonna 2006, tuli hänen siirrostaan kallein tähän asti Aasiasta Amerikkaan siirtynyt pelaaja. Vaikka siirron hinta on salaista tietoa, useat lähteet kuitenkin mainitsevat Matsuzakan saaneen 52 miljoonaa dollaria kuuden vuoden sopimuksesta, jonka lisäksi Red Sox maksoi 51,1 miljoonaa dollaria Matsuzakan edelliselle joukkueelle, Seibu Lionsille, hänen vapauttamisestaan.

## Liigan rakenne
Nippon Professional Baseball koostuu kahdesta sarjasta, Central Leaguesta ja Pacific Leaguesta. Lisänä on kaksi alemman tason sarjaa, Eastern League ja Western League, jotka pelaavat lyhyempää kautta.

Pelikausi alkaa maaliskuun lopussa tai huhtikuun alussa ja kaksi tai kolme All Stars-peliä pelataan heinäkuussa. Viime vuosina molemmissa sarjoissa on pelattu 130, 135 tai 140 normaaliottelua kaudessa, jonka lisäksi parhaat joukkueet molemmista sarjoista ottavat osaa Japan Seriesiin.

### Erot ja yhtenäisyydet Major League Baseballiin

Pacific Leaguen pelisäännöt ovat hyvin samanlaisia American Leaguen kanssa; molemmissa käytetään designated hitter -sääntöä. Sen sijaan Central League ei käytä tätä sääntöä. Toisin kuin pohjoisamerikkalaisessa baseballissa NPB:n pelit voivat päättyä tasapeliin. Jos peli on tasan yhdeksän vuoroparin jälkeen, voidaan pelata maksimissaan kolme ylimääräistä vuoroparia. Jos peli on kolmen ylimääräisen vuoroparin jälkeen yhä ilman voittajaa, julistetaan peli tasapeliksi. Yleisenä erona MLB:hen peli NPB:ssa on yleisellä tasolla vähemmän aggressiivista, pelissä tapahtuu vähemmän juoksuja, pallo on hieman pienempi ja kovempi.

Toisin kuin MLB:ssä japanilaiset baseball-joukkueet kantavat usein suurimman sponsorin tai omistavan yrityksen nimeä osana nimeään niiden kotikaupungin tai alueen sijaan. Tämä johtuu siitä, ettei franchisingilla ole niin suurta alueellista sidosta kuin MLB:ssä. Aikaisemmin joukkueet keskittyivätkin pääasiassa suuriin kaupunkeihin, kuten Tokioon, Nagoyaan, Osakaan ja Fukuokaan. Nykyään tapana on sisällyttää myös kotikaupungin nimi osaksi omistajan lisäksi, mutta useimmat mediat käyttävät yhä pelkkiä sponsorinimiä.

## Joukkueet




## Lähteet

## Aiheesta muualla

* Japan Baseball Hall of Fame ja museo 
* Japanilaisen baseballin tietopankki ''The Baseball Guru''ssa 
* Luettelo pelaajista ''Japanese Baseball''issa  
* NPB:n viralliset kotisivut 
* Japan Baseball Daily
Oi jouluyö

**Oi jouluyö** (ransk. *Cantique de Noël* eli *Minuit, chrétiens!*, engl. *O Holy Night* ja ruots. *O helga natt*) on ranskalaisen runoilijan Placide Cappeaun sanoittama ja Adolphe Adamin säveltämä jouluaiheinen laulu. Sanat ovat vuodelta 1843 ja sävellys vuodelta 1847, ja laulun ovat suomentaneet sekä Kyllikki Solanterä vuonna 1952 että muutamia vuosia myöhemmin Mosse Vikstedt nimellä Martti Ojapuu.

Kanadalainen keksijä Reginald Fessenden lähetti 24. joulukuuta 1906 ensimmäisen AM-radio-ohjelman ja soitti viululla kappaleen *Oi Jouluyö*. Niinpä laulu lienee ensimmäinen radiossa esitetty joulukappale.

Suomessa laulu kuuluu jouluperinteeseen. Laulun suomennos ilmestyi vuonna 1952 *In Dulci Jubile* -kokoelmassa. Sävelmää oli esitetty radiossa jo 1930-luvulla, ja Kalevi Korpi levytti laulun suomeksi vuonna 1957 ja Mauno Kuusisto vuonna 1980. Poikkeuksellisesti laulua soitetaan radiossa usein ruotsinkielisenä. Vuonna 1959 Jussi Björlingin laulamaa ruotsinkielistä levytystä *O helga natt* – levytys jäi yhdeksi vuonna 1960 kuolleen Björlingin viimeisistä – soitettiin yleisradiossa 1970-luvulla aina jouluaaton vaihtuessa joulupäiväksi. Myöhemmin perinteeksi muodostui Raimo Lintuniemen ja Jaakko Salonojan juontaman Jouluhaloo-puhelintoivekonsertin päättyminen tähän lauluun. Tuottaja Veijo Miettisen kertoman mukaan Lintuniemi kuunteli Björlingiä studiossa seisten. Laulusta on myös Sulo Saaritsin tekemä levytys, jota Raimo Lintuniemi piti yhtä hyvänä kuin ruotsalaisen Jussi Björlingin esityskin on. Usein hän totesikin, että jättää levyn kuluneisuuden vuoksi soittamatta Saaritsin levyn ja soittaa parempikuntoisen Björlingin version tästä laulusta. 

## Lähteet
* 

### Viitteet

## Aiheesta muualla
* Oi jouluyö  Suomen Äänitearkisto
* Oi jouluyö Ylen Elävässä arkistossa
*Ranskankieliset sanat
Oskari Raitanen

**Oskari Raitanen** (s. 20. huhtikuuta 1989) on Jyväskylästä kotoisin oleva uuden koulukunnan laskettelija. Hän on esiintynyt Verse Productionsin lasketteluelokuvissa *RED*, *Legacy* ja *Roots* sekä Lasse Nevantaustan ja Aarni Toiviaisen lasketteluelokuvassa *Faceshot*. Raitanen on tunnettu myös Nipwitz-lasketteluryhmästä. Raitanen on esiintynyt myös Petri Nygårdin musiikkivideolla *Käki* stunttilaskijana. 

## Lähteet
* http://www.loska.fi/kirjoittajat/oskari-raitanen/ 
* http://oskari-raitanen.blogspot.fi/
* https://www.youtube.com/watch?v=LuoFl3qwfAw&list=RDiBMmY9KyHeU&index=2

## Aiheesta muualla
*Rocsport
*Freeride.eu
*Snowboarden.de
Jeesuksen Kristuksen myöhempien aikojen kirkko

**Jeesuksen Kristuksen myöhempien aikojen kirkko** () on pieni myöhempien aikojen pyhien liikkeeseen kuuluva yhteisö Britteinsaarilla. Kirkko on virallisesti järjestetty 27. toukokuuta 2007 Derbyshiressä Englannissa. Kirkon jäsenet ovat entisiä Myöhempien aikojen pyhien Jeesuksen Kristuksen kirkon jäseniä. Kirkon johtajana toimii Matthew Philip Gill, joka väittää olevansa Kristuksen kirkon ensimmäinen laillinen johtaja profeetta Joseph Smithin kuoleman jälkeen 27. kesäkuuta 1844. Kirkon jäsenistö on hyväksynyt Gillin kirkon presidentiksi, profeetaksi, näkijäksi ja ilmestyksensaajaksi. 

Jeesuksen Kristuksen myöhempien aikojen kirkko hyväksyy pyhiksi kirjoituksi Raamatusta Joseph Smithin laatiman Innoitetun raamatunkäännöksen, Mormonin kirjan, Oppi ja liitot -teoksen sen vuoden 1844 versiona sekä Kallisarvoisen helmen. Tämän lisäksi kirkko hyväksyy pyhäksi kirjoitukseksi Jeraneckin kirjan. Kyseessä on 110-sivuinen teos, jonka Gill kertoi kääntäneensä löytämistään muinaisista aikakirjoista. Jeraneckin kirja kertoo olevansa Britteinsaaria muinoin asuttaneiden kristittyjen asukkaiden laatima aikakirja. Sekä kirjan sisällössä että synnyssä on paljon yhtäläisyyksiä Mormonin kirjan kanssa. Sen mukaan esimerkiksi Stonehenge on alun perin ollut kristillinen Valon temppeli. Kirja on julkaistu vuonna 2007.

Myös Gillin muistiinmerkittyjä ilmestyksiä pidetään pyhinä, ja ne on julkaistu teoksessa nimeltä *Book of Prophecy and Revelation* ("Profetian ja ilmestyksen kirja"). 26. helmikuuta 2007 kirkko päätti liittää seuraavat pseudepigrafikirjat Raamatun kaanoniin:

*Pietarin evankeliumi 
*Marian evankeliumi 
*Tuomaan evankeliumi 
*Filippuksen evankeliumi 
*Totuuden evankeliumi
*Apostoli Paavalin rukous 
*Jeesuksen Kristuksen viisaus 
*Pietarin ja kahdentoista apostolin teot
*Pietarin kirje Filippukselle

Kyseiset kirjoitukset kuuluvat Nag Hammadista löytyneisiin gnostilaisiin kirjoituksiin. Liike viittaa päätöksessään mitä luultavimmin teokseen Apostoli Paavalin rukous, vaikka se viittaakin tähän sanoilla *Gospel of the Apostle Paul* (Apostoli Paavalin *evankeliumi*). Tämän nimistä teosta ei kuitenkaan ole kirjoitettu.

Kirkko torjuu jyrkästi moniavioisuuden ja väittää, ettei Joseph Smith koskaan opettanut tai harjoittanut sitä.

## Aiheesta muualla
* Kirkon virallinen kotisivu 
* Kirkon virallinen blogisivu 
* Matthew Philip Gillin todistus
* ''Jeraneckin kirja''
Sparta IF

**Sparta IF** on vuonna 1955 perustettu helsinkiläinen käsipalloseura, joka nykisin keskittyy erityisesti naisten ja tyttöjen käsipalloon. Seuran edustusjoukkue pelaa naisten SM-sarjassa. Sparta oli Suomen naiskäsipallon hallitseva seura 1990-luvun lopussa ja 2000-luvun alussa, jolloin se voitti SM-kultaa seitsemänä vuonna peräkkäin. Joukkueen kotikenttä on Pirkkolan palloiluhalli ja harjoittelu tapahtuu Pirkkolan lisäksi Maunulan liikuntahallissa ja Ruskeasuon palloiluhallissa. Seuran puheenjohtajana toimii Katri Koskela.

Sparta on moninkertainen SM-mitalisti miestenkin puolella, mutta pelasi viimeksi SM-sarjassa kaudella 1997–1998.

Kuuluisin Spartan pelaajista lienee sittemmin Norjan maajoukkueeseen siirtynyt olympiavoittaja Katja Nyberg.

## SM-mitalit
### Miehet
: 1973: pronssia
: 1974: hopeaa
: 1975: kultaa
: 1976: kultaa
: 1977: kultaa
: 1978: pronssia
: 1991: pronssia

### Naiset
: 1967: pronssia
: 1969: pronssia
: 1970: hopeaa
: 1971: hopeaa
: 1995: pronssia
: 1996: hopeaa
: 1997: kultaa
: 1998: kultaa
: 1999: kultaa
: 2000: kultaa
: 2001: kultaa
: 2002: kultaa
: 2003: kultaa
: 2007: hopeaa
: 2009: pronssia
: 2011: kultaa
: 2012: pronssia

## Lähteet
*Suomen käsipallosivu

## Aiheesta muualla
*Seuran viralliset kotisivut
Oboda I

**Oboda I** oli nabatealaisten kuningas noin vuodet 96–86 eaa. Hän seurasi hallitsijana isäänsä Aretas II:ta.

Seleukidien valtakunnan hajotessa Oboda pystyi valtaamaan nabatealaisille lisää alueita nykyisen Syyrian puolelta. Oboda I:n joukot kukistivat myös Aleksanteri Jannaioksen johtamat makkabealaiset lähellä Gadaraa.

Oboda I sai surmansa taistelussa Antiokhos XII Dionysoksen seleukidijoukkoja vastaan. Antiokhos hyökkäsi nabatealaisten maille vuonna 86 eaa. Taisteluissa kuolivat sekä Oboda että Antiokhos ja seleukidit kärsivät suuren tappion. Oboda haudattiin Avdatiin, joka sai myös nimensä hallitsijan arabialaisesta nimestä.

## Lähteet
*
Aleksanteri Jannaios

**Aleksanteri Jannaios** (, , ) oli Juudean kuningas vuodet 103–76 eaa. Hän oli makkabealaisten suvun kuudes hallitsija. Aleksanteri Jannaios seurasi kuninkaana veljeänsä Aristobulosta ja oli naimisissa tämän lesken Aleksandran kanssa. Aleksandrasta tuli myös kuningatar Aleksanterin kuoltua.

Aleksanteri Jannaios oli taitava sotapäällikkö ja julma hallitsija. Hänen aikanaan Juudean alueet levisivät Välimeren rannikkoa pitkin Gazasta Karmeliin ja Gadaran Jordan-virran toiselle puolelle. Aleksanterin aikana Juudean valtakunta oli suurimmillaan sitten Salomon.

Aleksanteria vastustettiin sotamenestyksestään huolimatta Jerusalemissa. Vuonna 94 eaa. sukkotin, eli lehtimajajuhlan, aikana hänen päälleen heitettiin sitruunoita. Aleksanterin sotilaat teurastivat tuhansia juhlijoita, minkä seurauksena alkoi fariseuksien johtama sisällissota. Fariseukset kutsuivat avukseen myös seleukidihallitsija Demetrios III Eukairoksen. Ensin seleukidit onnistuivat voittamaan Aleksanterin joukot, mutta tämä sai avukseen monia juutalaisia, jotka pelkäsivät Jerusalemin menetystä Demetriokselle. Sisällissodan aikana Aleksanteri ristiinnaulitsi 800 fariseusta.

Aleksanteri Jannaios sai surmansa vuonna 76 eaa. taistelussa lähellä Gadaraa.

## Lähteet
*
James C. Adamson

**James Craig Adamson** (s. 3. maaliskuuta 1946 Warsaw, New York) on yhdysvaltalainen NASA:n astronautti ja Yhdysvaltain maavoimien eversti.

James C. Adamson valmistui insinööriksi, ja vuodesta 1969 hän palveli vänrikkinä West Pointissa, kunnes vuonna 1977 saavutti maisterin tutkinnon avaruusteknologiassa Princetonin yliopistossa. Lisäksi hän harjoitteli ääriolosuhteissa selviytymistä sekä sai opintonsa päätökseen Yhdysvaltojen merivoimien koelentäjäkoulussa.

Toimiessaan koelentäjänä hän lensi yli kolmellakymmenellä helikopteri- ja lentokonetyypillä. Vietnamin sodassa Adamson osallistui Indokiinassa Kamputsean operaatioihin vakoilu- sekä johtotehtävissä. Hän on hankkinut myös kaupallisen lentokoulutuksen.

NASAn palveluksessa hän toimi vuodesta 1981 vuoteen 1992, ja vuonna 1988 hänet valittiin Columbia-projektin avaruuslentäjäksi. Hän osallistui tieteelliseen tutkimukseen muun muassa painottomassa tilassa oleskelemisesta ja siihen liittyvistä riskeistä.

Vuodesta 1994 alkaen hän on toiminut muun muassa Lockheed-yhtiön varajohtajana. Hän harrastaa metsästystä, retkeilyä ja hiihtoa ja on myös taitava aseseppä. Hänellä on vaimo ja kolme lasta, ja he asuvat Virginiassa.
Tietzen oireyhtymä

**Tietzen oireyhtymä** (Tietzen syndrooma) on rintakehän alueella tuntuvaa kipua aiheuttava hyvänlaatuinen oireisto. Kipu aiheutuu kylkirustojen tulehduksesta. Oireyhtymä ei ole harvinainen. Se saatetaan oireiden perusteella sekoittaa hengityselinten tai kurkkutorven sairauksiin.

Tauti on nimetty asiaa selvitelleen saksalaisen kirurgin Alexander Tietzen mukaan 1900-luvun alussa. Sitä pidetään lähinnä tulehduksellisena, joko virusten aiheuttamana tai rasituksesta johtuvana. Perinnöllistä taipumusta sairauteen ei ole poissuljettu. Kyseessä ei ole bakteeritulehdus eikä muu vakava aggressiivista hoitoa vaativa tautitila. Sydämen ja keuhkojen taudeista sen erottaa anamneesin eli potilaan kertomuksen perusteella sekä huolellisella tunnustelulla (palpaatio). Röntgenkuvausta tai sydänsähkökäyrään mittausta voidaan käyttää muiden sairauksien poissulkemiseksi. 

Lepo ja tulehduskipulääkitys voivat helpottaa potilasta ja nopeuttaa taudin paranemista. Antibiooteista ei ole apua. 

Tietzen oireyhtymä on ohimenevä, mutta se voi uusiutua säännöllisesti tai vuosikymmenienkin kuluttua. Se ei ole vaarallinen.

## Lähteet
* Gastrolab
Thomas Akers

**Thomas Dale Akers** (20. toukokuuta 1951 St. Louis, Missouri, Yhdysvallat) on yhdysvaltalainen NASA:n astronautti. Akers otti osaa avaruuslennoille STS-41 (1990), STS-49 (1992), STS-61 (1993), STS-79 (1996).

## Aiheesta muualla
*Henkilöesittely Nasan sivulla 
*Spacefacts biography of Thomas Akers
Aron Johan Rytkönen

**Aron Johan Rytkönen** (24. toukokuuta 1843 Juva – 30. maaliskuuta 1901 Sippola) oli suomalainen kirkkoherra ja lääninrovasti. Hänen vanhempansa olivat kyläseppä Johan Rytkönen ja Wilhelmina o.s. Felin.

Rytkösen isä kuoli ennen tämän syntymää. Leskirouva Wilhelmina Rytkönen sai pestin runoilijana tunnetun papin Abraham Poppiuksen kotiapulaiseksi tämän muutettua Viipurista takaisin juurilleen Juvalle. Wilhelmina meni myöhemmin naimisiin Poppiuksen kanssa. Poppius kannusti nuorta Rytköstä opiskelemaan ja tuki myös taloudellisesti hänen opintojaan.

Rytkönen kirjoitti ylioppilaaksi 1862 Porvoon lukiosta ja suoritti jumaluusopin erotutkinnon 1868 Helsingin yliopistosta ja sai pian sen jälkeen pappistutkinnon. Vuodet 1868–1869 Rytkönen toimi kirkkoherran apulaisena Liperissä. Kirkkoherrana toimi tuolloin teologian tohtori, valtiopäivämies Anders Josef Europaeus, jonka tyttären, Natalia Wilhelminan, kanssa Rytkönen solmi avioliiton. Tämän jälkeen Rytkönen hoiti viransijaisuuksia Kuhmoniemellä, Kontiolahdella ja Liperissä, kunnes sai nimityksen Sippolan kirkkoherraksi 1884. Rovastin arvon hän sai 1896, ja samana vuonna hänet nimitettiin vakinaiseksi lääninrovastiksi.

## Lapset

Aron Johan ja Natalia Wilhelmina Rytköselle syntyi yhdeksän lasta, joista seitsemän selvisi aikuisikään saakka.

* Anders Johan Rytkönen (Antti Juhani) 1870–1930 Filosofian maisteri, kirjailija
* Karl Wilhelm Rytkönen (Kalle) 1871–1898 Filosofian maisteri
* Enok Aron Rytkönen 1874–1960 Kirjakauppias
* Selma Johanna Rytkönen 1875–1937 Oppikoulun opettaja ja johtajatar
* Matias Josef Rytkönen (Matti) 1877–1880
* Otto Erik Rytkönen (Erkki) 1879–1910 Lääketieteen lisensiaatti
* Heikki Reinhold Rytkönen 1881–1933 Lääketieteen ja odontologian lisensiaatti
* Martti Joel Rytkönen 1882–1883
* Hertta Natalia Kyyrö, o.s. Rytkönen 1884–1927 Alakansakoulun opettaja
Camille Le Tellier de Louvois

**Camille Le Tellier de Louvois** (11. huhtikuuta 1675 Pariisi – 5. marraskuuta 1706 Pariisi) oli ranskalainen kirkonmies. Hän oli useiden eri akatemioiden jäsen ja myös Ranskan akatemian jäsen kuningas Ludvig XV hallitusaikana. 

## Tausta
Camille Le Tellier de Louvois kuului merkittävään Ranskan kuninkaita palvelleeseen virkamiesaateliseen sukuun. Hänen isänsä oli François Michel Louvois, jonka neljäs poika kaikkiaan kuudesta lapsesta hän oli. Isoisä puolestaan oli Michel Le Tellier, mutta myös suuren perheen muut jäsenet ja heidän aviomiehensä olivat lähes kaikki kuningasta palvelleita virkamiehiä.

Le Tellier de Louvois väitteli Sorbonnen yliopistossa tohtoriksi 25-vuotiaana. Tämän jälkeen hän palveli intendenttinä kuninkaallisessa *Cabinet des médaillessa*, jonka tehtävänä oli säilyttää käsikirjoituksia, koruja ja rahoja. Täältä hän siirtyi konservaattorin virkaan Kuninkaalliseen kirjastoon.

Hän toimi myös Reimsin arkkipiispa-herttuan sijaispappina. Hän oli vuodesta 1699 lähtien *Académie royale des sciences'n* ja vuodesta 1705 *Académie royale des inscriptions et médailles'n* jäsen. Vuonna 1706 hänet valittiin Ranskan Akatemian jäseneksi.

## Lähteet
*Abbé J. Gillet; *Camille Le Tellier de Louvois*, Librairie Hachette, Paris, 1884.

## Aiheesta muualla
*Ranskan akatemian elämäkertatiedot 
* Bernard Le Bouyer de Fontenelle: ''Éloge de M. l'abbé de Louvois'' (1718)
Myöhempien aikojen pyhien Jeesuksen Kristuksen helluntaikirkko

**Myöhempien aikojen pyhien Jeesuksen Kristuksen helluntaikirkko** (engl. *Pentecostal Church of Jesus Christ of Latter Day Saints*) on eräs myöhempien aikojen pyhien liikkeeseen kuuluva yhteisö. Yhteisö on syntynyt vuosina 1994-1995 Yhdysvalloissa toimineen Myöhempien aikojen pyhien Jeesuksen Kristuksen kirkon yhteydessä toimineen opintopiirin ympärille. Piirin johtajana toimi Michael Bethel, jonka ympärille uusi kirkko syntyi. Nykyään kirkossa on kolmisenkymmentä jäsentä. Kirkon päämaja toimii Kennerissä, Louisianassa.

Kirkko tunnustaa Raamatun ja Mormonin kirjan pyhiksi kirjoituksiksi, mutta se hylkää Opin ja liitot sekä Kallisarvoisen helmen. Se hylkää myös monia mormonismin keskeisiä opetuksia, kuten ajatuksen ihmisen kehittymisestä jumalaksi, endaumenttiseremonian merkityksen ja palautetun pappeuden. Kirkko odottaa Jeesuksen Kristuksen pikaista toista tulemista eli paruusiaa. Pyhän Hengen toiminta ja erilaiset armolahjat ovat keskeisiä kirkossa. Kirkko mieltää myös olevansa se ydin, jonka ympärille myöhempien aikojen pyhien liike kokoontuu juuri ennen Jeesuksen tulemista.
Muinaispreussilaiset

**Muinaispreussilaiset** eli **preussit** () olivat Itämeren kaakkoisrannikolla Veikselin ja Niemenin välillä eläneitä balttilaista muinaispreussin kieltä puhuneita heimoja. He eivät koskaan muodostaneet yhtenäistä kokonaisuutta, vaan olivat jakaantuneet moniin eri yhteisöihin. He asuttivat rautakaudella entisen Itä-Preussin etelä- ja keskiosia. Preussit ovat jättäneet jälkeensä suuren määrän arkeologisia löytöjä.

Puolalaiset aloittivat preussien väkivaltaisen käännyttämisen kristinuskoon vuonna 996. On epäselvää, mitä puolalaisten sotaretkien jälkeen tapahtui, mutta muutamat preussilaisheimot taistelivat puolalaisten puolella Fredrik I Barbarossaa vastaan. Vuonna 1166 puolalaiset tekivät taas sotaretkiä, mutta kärsivät murskaavan tappion. Puolalaisruhtinaat jatkoivat hyökkäyksiään epäonnistuen aina 1200-luvulle asti, jolloin Saksalainen ritarikunta valloitti preussien alueet ja pakkokäännytti heidät kristinuskoon. Preussit sulautuivat vähitellen kielellisesti saksalaisiin, ja muinaispreussin kieli katosi 1600- tai 1700-luvuilla. Kielelle oli kuitenkin jo ehditty kääntää muun muassa Katekismus, joten siitä jäi kirjallisiakin näytteitä, toisin kuin monista muista hävinneistä balttilaisista kielistä.

## Aiheesta muualla
Preussilaiset

**Preussilaiset** voi viitata:

*Balttilaista kieltä puhuneisiin keskiajan muinaispreussilaisiin
*myöhemmän Preussin valtion ja osavaltion saksankielisiin asukkaisiin
James M. Cox

**James Middleton Cox** (31. maaliskuuta 1870 – 15. heinäkuuta 1957) oli yhdysvaltalainen demokraattipoliitikko, joka oli presidenttiehdokkaana vuoden 1920 vaaleissa.

Cox istui Ohion edustajana Yhdysvaltain edustajainhuoneessa 1909–1913. Hän toimi Ohion kuvernöörinä vuosina 1913–1915 ja 1917–1921. Hän oli demokraattien presidenttiehdokas vuonna 1920, mutta hävisi Warren G. Hardingille.

## Lähteet

## Aiheesta muualla
S/S Eira

**S/S Eira** oli suomalainen rahtilaiva, joka sai pohjakosketuksen ja upposi Hankoniemen edustalla 9. joulukuuta 1969.

Helsinkiläisen Etelä-Suomen Laiva Oy:n omistama *Eira* oli tulossa kalkkikivilastissa Gotlannista Koverhariin, kun se sai pohjakosketuksen Hankoniemen edustalla Ajaxin poijun luona. Laivalla olleet matkustajat ja osa miehistöä siirtyivät paikalle tulleeseen pelastusristeilijä *Russaröön,* mutta jotkut miehistön jäsenet laivan yliperämiehen johdolla jäivät vielä alukseen yrittämään sen pelastamista. Laivaa lähdettiin hinaamaan, mutta sen raskas lasti ja alukseen sisään virrannut vesi tekivät pian hinauksen mahdottomaksi, ja lopulta hinausvaijerikin katkesi. *Eira* upposi sitten noin 50 metrin syvyyteen Ajaxin ja Längdenin välille.

Vuonna 1984 *Eiran* hylystä alettiin poistaa sinne jäänyttä 10 tonnin öljyerää. Suurin osa öljystä oli nähtävästi kuitenkin valunut mereen jo uppoamisen yhteydessä, sillä puhdistustyössä kerättiin lopulta vain pieniä määriä öljyä talteen.

S/S *Eira* oli rakennettu vuonna 1953 Blainvillessa Ranskassa. Alus oli aluksi nimeltään *Théodore Laurent,* kunnes se ostettiin vuonna 1965 Suomeen. Sen vetoisuus oli 3&nbsp;863 brt, suurin kulkunopeus 12 solmua, pituus 116,6 metriä, leveys 15 metriä ja syväys 6,5 metriä. Laivan voimanlähteenä oli kaksi höyrykonetta joiden yhteisteho oli 2160 hevosvoimaa. 

## Lähteet
* Hylyt.net: S/S Eira
* Suomen kauppalaivastotietokanta 
* Finnairin sukeltajat: S/S Eira
Júlíus Kemp

**Júlíus Kemp** (s. 2. joulukuuta 1967 Reykjavík) on islantilainen elokuvaohjaaja- ja tuottaja. Hän on myös käsikirjoittanut elokuvia ja esiintynyt sivurooleissa. Kemp opiskeli elokuvantekoa Isossa-Britanniassa West Surrey College of Art & Design -oppilaitoksessa, josta valmistui vuonna 1991. Esikoiselokuva *Wallpaper: An Erotic Love Story* jonka Kemp on käsikirjoittanut, ohjannut ja tuottanut, valmistui vuonna 1992. Hän myös esiintyy elokuvassa sivuroolissa.

## Aiheesta muualla
*
Laajasalon kanava

**Laajasalon kanava** (käytetään myös nimiä **Degerön kanava** ja **Klubbnäsin kanava**) sijaitsee Helsingissä Laajasalon ja Tammisalon välissä ja johtaa Tiiliruukinlahdelta Reposalmelle. Laajasalon erotti aikoinaan mantereesta Klubbnäsin salmi, joka täytettiin 1700-luvun lopulla. Myöhemmin vuosina 1872–1874 Puotilan alueen maanomistajat rakensivat täytettyyn salmeen valtion avustuksella 120 metriä pitkän kanavan lyhentääkseen venematkaa Helsinkiin. Kanava uudistettiin vuonna 1885, ja se ruopattiin kymmenen vuotta myöhemmin 1895. 

Tätä nykyä Laajasalon kanava on veneliikenteen käytössä ja sen syväys on 0,9 metriä. Kanavan veneliikennettä ohjaamassa on automaattinen liikennevalojärjestelmä.

## Lähteet
* Suomen kanavat: Helsingin kanavat 

## Aiheesta muualla

*Laajasalon ja Tammisalon kanavien historia
Indohyus

**Indohyus** on noin ketun kokoinen sorkkaeläin, joka tunnetaan fossiileina Pohjois-Intiasta, Kashmirin alueelta. Se on elänyt Etelä-Aasiassa eoseenikaudella, noin 48 miljoonaa vuotta sitten.

*Indohyus* on mielenkiintoinen fossiili, sillä vaikka se ulkoisesti muistuttaa pieniä maalla elävia sorkkaeläimiä (lähinnä pientä kaurista), sillä on useita anatomisia rakenteita, jotka tunnetaan kaikilta sekä nykyisin eläviltä että fossiloituneilta valailta, muttei miltään muilta eläimiltä, sorkkaeläimet mukaan lukien. Näistä tärkein on korvassa sijaitseva luinen rakenne, *[[involucrum]]*.

*Indohyuksen* hampaiden 18O-isotooppianalyysi osoittaa eläimen eläneen hyvin intensiivisesti vesistöjen äärellä. Vesieläimillä kyseistä hapen isotooppia esiintyy ravinnon takia noin 2&ndash;3&nbsp;‰ vähemmän kuin maaeläimillä ja hammasluussa isotooppipitoisuus säilyy lähes muuttumattomana. Mittausten mukaan *Indohyuksen* δ18O-arvo on vain noin 22&nbsp;‰ kun maaeläimillä se on 24&ndash;28&nbsp;‰ ja osittain vedessä elävillä lajeilla se on tyypillisesti korkeintaan 23&nbsp;‰. Eri näytteissä isotooppiarvo lisäksi vaihtelee hyvin vähän. Toinen mitattu isotooppi on 13C, mikä kertoo eläimen ravinnonlähteistä. Hapen tapaan myös tämän isotoopin suhteellinen osuus muuttuu, mikäli eläin hankkii ravintonsa vedestä. Isotooppianalyysin tulos ei kuitenkaan eroa eoseenikautisista maaeläimistä ja tämän perusteella *Indohyus* onkin hankkinut ravintonsa kuivalta maalta. Näin ollen *Indohyus* on sopeutunut vesielämään luultavasti petojen välttämiseksi. Se lieneekin vaaran uhatessa ilmeisesti paennut sukelluksiin samaan tapaan kuin nykyään elävä kääpiövesikauris (*Hyemoschus aquaticus*). Isotooppianalyysin perusteella sen on kuitenkin täytynyt viettää vedessä huomattavan suuri osa elinajastaan.

## Aiheesta muualla
*Whale 'missing link' discovered - BBC News
*Thewissen et al. (2007) ''Whales originated from aquatic artiodactyls in the Eocene epoch of India''. Nature '''450''', 1190
Arto Alaspää

**Arto Lauri Juhani Alaspää** (s. 1. toukokuuta 1946 Vanaja) toimi Suomen Ääni- ja kuvatallennetuottajat ÄKT ry:n (nyk. Musiikkituottajat ry) toiminnanjohtajana 1975–2009. 1970-luvulta alken Alaspää on myös osallistunut trumpetistina ja laulajana 1&nbsp;800 levytykseen.

Alaspää valmistui ylioppilaaksi vuonna 1965 ja suoritti oikeustieteen kandidaatin tutkinnon Helsingin yliopistossa vuonna 1971. Opiskeluaikoina hän elätti itsensä soittamalla. Alaspää oli mukana Jussi and the Boys ja Explosion Brass -yhtyeissä ja soitti vuoden verran Tapani Kansan taustayhtyeessä, toimi trumpetistina Radion tanssiorkesterissa ja esiintyi ravintolashow’ssa muiden muassa Carolan ja Lasse Mårtensonin kanssa.

Juristiksi valmistuttuaan Alaspää toimi noin vuoden verran Helsingin vs. kaupunginviskaalina, kunnes vuonna 1972 Vexi Salmi houkutteli hänet Musiikki Fazerille töihin. Alaspää työskenteli yrityksen kustannuslakimiehenä 1972–1979, kustannuspäällikkönä 1979 ja tekijänoikeuslakimiehenä 1980–1982. Vuonna 1982 hän siirtyi ÄKT:n täysipäiväiseksi toiminnanjohtajaksi. Hän jäi tehtävästä eläkkeelle vuonna 2009.

Työnsä ohella Alaspää toimi Musiikinkustantajat ry:n toiminnanjohtajana vuosina 1978–1984. Lisäksi hän on ollut Uuden iloisen teatterin kannatusyhdistyksen puheenjohtaja vuodesta 1979, erilaisissa luottamustehtävissä Kansainvälisessä ääniteollisuusjärjestössä (IFPI) vuosina 1982–2010, Tekijänoikeusneuvoston jäsenenä (1985–2010), ESEK:n varapuheenjohtajana (1985–2010), Gramex ry:n hallituksessa (1986–2010), Tuotos ry:n hallituksessa (1997–2009) ja lukuisissa muissa luottamustoimissa. 

Alaspää on osallistunut lukuisiin levytyksiin taustalaulajana, koska hänellä on kuorotaustaa ja nuotinlukutaito. Kun tarvittiin tasokasta lauluyhtyettä tekemään ulkomaisten kappaleiden cover-versioita, perustettiin Silhuetit, jonka tunnetuimpia levytyksiä on *Jos mulle sydämesi annat*. Alaspää on laulanut myös The Fantastic Four -yhtyeessä ja Hämäläis-Osakunnan laulajissa. Trumpettia hän on soittanut Esko Linnavallin yhtyeessä, JASO Big Bandissä, puhallinorkesteri Rempsetissä, Kari Fall Syndikaatissa ja Hämäläis-Osakunnan soittajissa. Vuonna 1995 Alaspäälle myönnettiin Erikois-Emma.

## Lähteet
Strukan kanava

**Strukan kanava** sijaitsee Pyhtäällä Kymijoen Pyhtään haaran itärannalla *Stråkaforsin* kosken kohdalla. Kanavassa on yksi sulku ja sen kautta kulkee venereitti Suomenlahdelta Pyhtään kirkonkylään. Strukan sulku on Suomen ainoa käytössä oleva, käsikäyttöinen merisulku. Sulun pituus on 25 metriä, leveys 8 metriä ja putouskorkeus 2 metriä. Pyhtäälle kulkevan väylän syväys on vähintään 1,2 metriä. 

## Historia
Strukan kanavan sulku ja siihen liittyvä pato ovat valmistuneet vuonna 1903. Kanava ja siihen liittyvä vesireitti rakennettiin vuosina 1902–1905 ja sen tarkoituksena oli alun perin palvella vuonna 1902 valmistuneen Stockforsin puuhiomon kuljetuksia Kymijoen suussa sijainneelle Spjutsundin (Keihässalmi) lastauspaikalle. Kanavan kautta kulki vuosina 1908–1923 Pyhtään ja Kotkan välillä liikennöinyt matkustajahöyrylaiva. Sulku oli alun perin Stockforsin tehtaan hoidossa mutta vuodesta 1978 se on ollut Pyhtään kunnan hoidossa. 

Enää proomuliikennettä ei ole. Myös säännöllinen reittiliikenne kirkonkylältä Pyhtään Kaunissaareen on loppunut. Sulut ovat nyt veneilijöiden käytössä itsepalveluperiaatteella.

## Sulkujen käyttö
Mereltä joelle tultaessa sulku ensin tarvittaessa tyhjennetään avaamalla alaportissa olevat veivattavat sulkuluukut. Kun sulku on tyhjä, vene ajetaan sulkuun ja alaportti ja sen sulkuluukut suljetaan. Sulku täytetään vedellä avaamalla vastavuoroisesti yläportin sulkuluukut. Veden noustua joen pinnan tasalle veneilijä pääsee jatkamaan matkaa avaamalla yläportin.

## Lähteet

* Suomen kanavat: Strukan sulku
* Jonmar meriliikenne: Strukan sulku ja pato
* Yle-Uutiset 8.5.2017: Strukan Sulut rakennettiin yli 100 vuotta sitten

### Viitteet
Huvipursi

**Huvipursi** on harrastuskäytössä oleva pursi eli pienehkö purjealus. Suurin osa purjeveneistä on huvipursia, mutta maapallolla on kuitenkin alueita, joilla pienehköjä purjealuksia käytetään edelleen ammatinharjoittamisessa esimerkiksi kalastuksessa, liikkumisessa ja tavaran siirtämisessä paikasta toiseen. 

EU:n huvivenedirektiivissä "huviveneellä" tarkoitetaan urheiluun tai vapaa-ajan viettoon tarkoitettua venettä, jonka rungon pituus on 2,5 metristä 24 metriin, tyypistä tai kuljetuskoneistosta riippumatta.

## Katso myös
* purjevene
* pursi
* päiväpursi
* kevytvene
Walter Bathe

**Walter Bathe** (1. joulukuuta 1892 – 21. syyskuuta 1959) oli saksalainen uimari, joka kilpaili 200 ja 400 metrin rintauinnissa. Hän edusti urallaan Saksan keisarikuntaa. Bathe voitti kultaa Tukholman olympiakisoissa 1912 200 metrillä ajalla 3.01,8 ja 400 metrillä ajalla 6.29,6. Molemmat voittoajat olivat uusia olympiaennätyksiä. Hänen seuransa oli ASV Breslau.

Bathe teki vuonna 1910 uuden 100 metrin rintauinnin maailmanennätyksen, kun hänen aikansa 1.18,4 paransi edellistä ennätystä 3,4 sekunnilla. Hän paransi ennätystään vielä samana vuonna aikaan 1.17,8. Tämä pysyi maailmanennätyksenä neljän vuoden ajan, kunnes Wilhelm Lützow rikkoi sen.

## Lähteet
Sokeripala

**Sokeripala** voi tarkoittaa seuraavia asioita:

* palasokeri, kuution muotoon puristettu pala sokeria
* sokeripalaliitin eli kytkentärima, sähköjohdinten yhdistämiseen tarkoitettu liitin
* ”Sokeripala”, Reino Helismaan sanoittama kansansävelmään perustuva musiikkikappale
* *[[20 suosikkia – Sokeripala]]*, vuonna 1999 julkaistu Markus Allanin kokoelmalevy.
* Stora Enson vanha pääkonttori, toimistorakennus Helsingin Katajanokalla
Göran Ödner

**Rurik Göran Ödner** (12. syyskuuta 1922 Pietarsaari – 29. marraskuuta 1979) oli suomalainen saksofonisti, viulisti ja orkesterinjohtaja. Hän oli suomalaisen jazzin pioneeri ja arvostettu kevyen musiikin saralla. Jo pian sodan jälkeen hän soitti saksofoneja ja myös lauloi Erkki Ahon isossa orkesterissa.   1950-luvulla hän toimi studiomuusikkona, soitti esimerkiksi saksofoneja monilla Toivo Kärjen levytyksillä. 1950-luvun loppupuolella hän lauloi levylle useita kappaleita kuten Toivo Kärjen-Reino Helismaan *Mister mambo - Mambo miss*.  Ödnerin tanssiorkesteri mainitaan keskeisenä 1950- ja 1960-lukujen helsinkiläisorkesterina yhdessä muun muassa Ossi Runnen ja Jaakko Salon orkesterien kanssa. Lisäksi hän soitti muun muassa Radion tanssiorkesterissa sekä Pauli Granfeltin ja Eero Wäreen kanssa.. 

Ödner tutustui jazziin jo nuorena, mutta hänen nuoruutensa ykkösinstrumentti oli viulu. Ödner lauloi enimmäkseen suomeksi. Ödnerin ura oli katketa sodan takia, jonka seurauksena hän sai lasinsirpaleita jalkaansa ja se jouduttiin lopulta amputoimaan. Muusikon uran lisäksi Ödner opetti viulunsoittoa Helsingin Pop & Jazz Konservatoriossa. Omien sävellystensä lisäksi hän suomensi englannista monia hittejä, kuten Bill Haleyn *[[Rock Around the Clock]]in* nimellä *Tunnista toiseen*. Hän käytti myös säveltäjänä salanimeä Yrjö Väsäri.

Hänen poikansa oli kitaristi Janne Ödner. Heidät on haudattu Malmin hautausmaalle.

## Lähteet
* 
### Viitteet
Jean-Baptiste Grange

**Jean-Baptiste Grange** (s. 10. lokakuuta 1984 Saint-Jean-de-Maurienne, Ranska) on ranskalainen alppihiihtäjä, pujottelun kaksinkertainen maailmanmestari ja maailmancup-voittaja.

Grange sijoittui Torinon olympialaisissa 2006 alppiyhdistetyssä kolmanneksitoista. Hän saavutti pronssia pujottelussa Åren MM-kilpailuissa 2007. Hänen edelleen sijoittuivat Mario Matt ja Manfred Mölgg. Samoissa kilpailuissa hän sijoittui alppiyhdistetyssä neljänneksitoista. Val d'Isèren MM-kilpailuissa 2009 hän oli suurpujottelussa seitsemäs. Garmisch-Partenkirchenin MM-kilpailuissa 2011 hän voitti pujottelun maailmanmestaruuden. Schladmingin MM-kisoissa 2013 hän sijoittui pujottelussa 12:nneksi. Beaver Creekin MM-kisoissa 2015 hän voitti pujottelussa kultaa.

Grange sijoittui maailmancupin osakilpailussa kolmen parhaan joukkoon ensimmäisen kerran oltuaan toinen yhdistetyn kilpailussa Beaver Creekissä marraskuussa 2007. Ensimmäisen voittonsa hän saavutti 17. joulukuuta 2007 pujottelukilpailussa Alta Badiassa. Tammikuussa 2008 hän voitti alppiyhdistetyn ja pujottelun Wengenissä sekä pujottelun Kitzbühelissä ja oli toinen pujottelukilpailussa Schladmingissa. Pujottelun maailmancupissa hän sijoittui toiseksi, alppiyhdistetyn cupissa neljänneksi ja kokonaiskilpailussa kahdeksanneksi.

Grange voitti kauden 2008–2009 ensimmäisen maailmancup-pujottelun Levillä. Val d'Iseren yhdistetyn kilpailussa ja Alta Badian pujottelussa hän sijoittui toiseksi ennen kuin voitti Zagrebin pujottelun. Oltuaan vielä toinen Kitzbühelin ja kolmas Åren pujottelukilpailuissa hän voitti pujottelucupin mestaruuden. Maailmancupin kokonaiskilpailussa hän sijoittui viidenneksi.

Grange sijoittui kaudella 2009–2010 Levin pujottelussa kolmanneksi. Grange ei pystynyt osallistumaan Vancouverin vuoden 2010 talviolympialaisiin, koska hän loukkasi polvensa mc-suurpujottelussa Beaver Creekissä.

Kaudella 2010–2011 Grange voitti Levin, Kitzbühelin sekä Schladmingin pujottelut ja sijoittui Wengenin sekä Banskon pujotteluissa kolmanneksi. Pujottelucupissa hän oli toinen.

## Lähteet
* 

### Viitteet
Katajanokan kanava

**Katajanokan kanava** sijaitsee Helsingissä, ja se erottaa Katajanokan kaupunginosan Helsingin kantakaupungista. Sen pituus on 150 metriä, ja se valmistui 1840-luvulla Eteläsataman ja silloisen Pohjoissataman välille. Kanava toimii Katajanokan ja Kruununhaan kaupunginosien rajana. 

Kanavassa on 0,0 metrin kulkusyvyyttä osoittava merkki, ja sen läpi voi liikennöidä vain soutuveneillä ja kanooteilla. Kanavan ylittää nykyisin neljä siltaa. 

## Rakentaminen
Katajanokka oli alun perin niemi, mutta jo vuonna 1749 Augustin Ehrensvärd esitti suunnitelman, jossa niemi oli eroteltu mantereesta kanavalla. Seuraavaksi se esiintyi Anders Kocken ja Johan Albrecht Ehrenströmin 1810-luvun asemakaavoissa sekä Carl Ludvig Engelin vuoden 1832 kaavassa. Ajankohtaiseksi kanavan toteuttaminen tuli 1830-luvulla, kun Heidenstrauchin kauppiaskartano eli nykyinen Presidentinlinna lunastettiin Venäjän keisareiden Suomen palatsiksi ja sen ympäristöä haluttiin kaunistaa. Kanavan ja sen ylittävän sillan rakentaminen hyväksyttiin vuonna 1838, ja se kaivettiin lopulta 1830- ja 1840-lukujen vaihteessa.

Kanavan rakentamisessa käytettiin Suomenlinnan siviilivankeja, jotka tuotiin joka päivä proomuilla työmaalle. Urakka valmistui vuonna 1844, ja kanavan yli rakennettiin puinen silta. Kanavaa uudistettiin vuosien 1862–1866 välillä, ja puusilta korvattiin rautasillalla.

## Sillat
Vuonna 1895 kanavan yli rakennettiin satamaradan kääntösilta. Jalankulkijat alkoivat käyttää sitä niin paljon, että kaupunki huolestui ja 1920-luvulla rakennutti metallirunkoisen ja lankkukantisen kävelysillan kääntösillan pohjoispuolelle. Kääntösilta vaihdettiin kiinteään siltaan vuonna 1969. Satamarata purettiin 1980-luvulla, ja rautatiesilta korvattiin uudella jalankulkusillalla vuonna 1992. Samalla purettiin 1920-luvun kävelysilta.

Kanavan ylittävästä 1860-luvun sillasta tuli vuosisadan loppuun mennessä liikenteen tarpeisiin liian kapea. Vuonna 1904 ehdotettiin uutta siltaa suoraan Pohjoisesplanadin jatkeeksi, mutta tuolloin tyydyttiin vain leventämään vanhaa siltaa. Uudempi ajoneuvoliikenteelle tarkoitettu silta Pohjoisesplanadilta Katajanokanlaiturille rakennettiin vuonna 1992.

## Täyttösuunnitelmat
Kun Kauppatorin ympäristön rooli liikenteen pääväylänä kasvoi 1900-luvulla, Katajanokan kanavan täyttämisestä tuli asemakaavasuunnittelun lähtökohta. Kaupunginvaltuusto hyväksyi kanavan täyttämisen vuoden 1942 lopulla. Käytännön toimiin ei kuitenkaan ryhdytty vielä 1950- ja 1960-luvuillakaan. Viimeisimpänä kanavan täyttämistä ehdotettiin Alvar Aallon vuoden 1960 liikennejärjestelysuunnitelmassa. 1950-luvun suunnitelmiin kuuluivat myös sisemmän Kolera-altaan täyttäminen sekä Presidentinlinnan edustalla olevan Linnanaltaan ja Vanhan kauppahallin kaakkoispuolella sijaitsevan Vironaltaan täyttötyöt. 

## Katso myös
* Laajasalon kanava
* Ruoholahdenkanava

## Lähteet
* 
* Suomen kanavat: Helsingin kanavat 

### Viitteet

## Aiheesta muualla